**Budapest Főváros II. ker. Önkormányzat**

**Képviselő – testületének**

**Közoktatási, Közművelődési, Sport, Egészségügyi,**

**Szociális és Lakásügyi Bizottsága**

**8.**

**.**

**J E G Y Z Ő K Ö N Y V**

**Készült:** a Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 2021. július 6-án 9.00 órai kezdettel a Budapest Főváros II. ker. Polgármesteri Hivatalban megtartott rendes üléséről.

**Jelen vannak**: Kiss Roland elnök

Dr. Bíró Zsolt a bizottság tagja

Gál Andrea a bizottság tagja

Riczkó Andrea a bizottság tagja

Práczki Péter a bizottság tagja

Váradi Fanni Piroska a bizottság tagja

Juhász Veronika a bizottság tagja

Perjés Gábor a bizottság tagja

Bozzay Kató a bizottság tagja

**Távol maradt:**

**Meghívottak:**

Vargáné Luketics Gabriella Humánszolgáltatási Igazgató

Fábik Gabriella Ellátási Osztályvezető

Ötvös Zoltán Intézményirányítási Osztályvezető

Rácz Edit Intézményirányítási Osztály ügyintézője

Németh Ágnes Intézményirányítási Osztály ügyintézője

**Jegyzőkönyvvezető:** Kapócs Ágnes

A Bizottság elnöke megállapítja, hogy a bizottság határozatképes.

**Határozati javaslat:** A Bizottság úgy dönt, hogy a mai ülés jegyzőkönyvének hitelesítésével Perjés Gábort bízza meg.

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 144/2021.(VII.06.) határozata**

A Bizottság úgy dönt, hogy a mai ülés jegyzőkönyvének hitelesítésével Perjés Gábort bízza meg.

(egyhangú 9 igen)

A bizottság 1. új napirendként tárgyalja a „Hajós Alfréd Sport Ösztöndíj benyújtási határidejének meghosszabbítása” tárgyú előterjesztést.

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 145/2021.(VII.06.) határozata**

A Közoktatási, Közművelődési, Sport, Egészségügyi, Szociális és Lakásügyi Bizottság

az ülés napirendjét az alábbiak szerint hagyja jóvá

1.Hajós Alfréd Sport Ösztöndíj benyújtási határidejének meghosszabbítása

2.SNI-vel élő gyermekek részére pályázat

3.Az Intézményeket Működtető Központ Szervezeti és Működési Szabályzatának jóváhagyása

4.Bölcsődei felvétel – felülbírálati kérelmek ***(zárt)***

5.Létfenntartási támogatás méltányosságból történő megállapítása ***(zárt)***

6.Egyebek

(egyhangú 9 igen)

1.Napirend

Hajós Alfréd Sport Ösztöndíj benyújtási határidejének meghosszabbítása

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 146/2021.(VII.06.) határozata**

A Közoktatási Közművelődési, Sport, Egészségügyi, Szociális és Lakásügyi Bizottság úgy dönt, hogy a 60/2021. (V.21.) határozatával kiírt Hajós Alfréd Sportösztöndíjra történő jelentkezési határidőt meghosszabbítja.

Az új benyújtási határidő 2021. augusztus 6.(péntek), 16 óra.

**Felelős:** a Bizottság elnöke

**Határidő:** azonnal

(egyhangú 9 igen)

2.Napirend

SNI-vel élő gyermekek részére pályázat

Juhász Veronika felveti ha valaki kimarad a pályázatból lehet –e tartaléklistára tenni.

Több csatornán legyen megjelenítve a kiírás.

Kiss Roland válasza szerint nincs mód várólistára tenni a jelentkezőket. Több fórumon is meg lesz hirdetve.

Bíró Zsolt javaslata, hogy **A pályázat benyújtására jogosult**: …..lakóhellyel, vagy tartókodási hellyel rendelkező **„és”** ….. szó kerüljön be a szövegbe.

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 147/2021.(VII.06.) határozata**

Budapest Főváros II. Kerületi Önkormányzat Képviselő-testületének Közoktatási, Közművelődési, Sport, Egészségügyi, Szociális és Lakásügyi Bizottságaa Budapest Főváros II. Kerületi Önkormányzat Képviselő-testületének 2021. évről szóló 9/2021.(II.23.) költségvetési rendelete 11. § (1) bekezdés b) pontja alapján biztosított jogkörben a 2021. évi Fejlesztést igénylő gyermeket nevelő családok támogatása keret3 500 000 Ft támogatási összeg felhasználására 2021. július 18. napjától – a határozat 1. mellékletét képező – pályázati felhívást kiírja.

Felkéri a Jegyző útján a Humánszolgáltatási Igazgatóság Ellátási Osztály vezetőjét a szükséges intézkedések megtételére.

Felelős: Polgármester

Határidő: 2021. július 18.

(egyhangú 9 igen)

3. Napirend

Az Intézményeket Működtető Központ Szervezeti és Működési Szabályzatának jóváhagyása

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 148/2021.(VII.06.) határozata**

A Közoktatási Közművelődési, Sport, Egészségügyi, Szociális és Lakásügyi Bizottság

- a Képviselő-testület által kialakított bizottságok és tanácsnokok feladatköréről szóló 24/2019.(XI.18.) önkormányzati rendelet 6. sz. melléklet 1) bekezdés 1.1 pontjában biztosított jogkörében - a határozat melléklete szerinti tartalommal – jóváhagyja az Budapest Főváros II. Kerületi Önkormányzat Intézményeket Működtető Központjának Szervezeti Működési Szabályzatát.

Ezzel egyidejűleg hatályon kívül helyezi az intézmény 4/2015.(I.27.) KKSI Bizottság által jóváhagyott Szervezeti és Működési Szabályzatát.

**Felelős**: KKSEB elnöke

**Határidő:** 2021. július 6.

(egyhangú 9 igen)

4. Napirend

Bölcsődei felvétel – felülbírálati kérelmek ***(zárt)***

5. Napirend

Létfenntartási támogatás méltányosságból történő megállapítása ***(zárt)***

**(A 4-5 napirendek tárgyalása előtt Kiss Roland a zárt ülést 9.30 órakor elrendeli. A zárt ülésen elhangzottakat valamint a Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 149-193/2021.(VII.06.) határozatait a zárt ülés jegyzőkönyve tartalmazza.)**

6. Napirend

Egyebek

Juhász Veronika a hajléktalan ellátással kapcsolatban szólal fel. Elmondja, hogy a tél folyamán a Bp. Bike Maffiával összefogva önkéntesek segítségével a hajléktalanoknak meleg ételt osztottak.

A nappali melegedőben 8-12 óra között osztanak ételt. A helyiség nem felel meg az elvárásoknak, egy élhetőbb telephelyet szeretnének. A hajléktalanokat be kellene jelenteni, hogy kaphassanak önkormányzati anyagi támogatást.

Perjés Gábor elmondja, hogy Kovács Márton Alpolgármester Úr egy hónapot töltött el önkéntes alapon a melegedőben.

Kiss Roland: a hajléktalan kérdésről előzőleg már szavazott a bizottság meg kellene várni annak eredményét, ez költségvetést érintő kérdés.

Juhász Veronika szeretné ha nem mosnák össze a másik hajléktalan témával.

A budai-közép és törökkori „Cigányváros” –hoz kapcsolódóan Juhász Veronika meghívta Dr. Bársony Jánost a Cigányságkutató Intézet munkatársát, aki ismerteti a budai cigányság múltját.

Szeretnének létrehozni a II-III. kerülettel közös területet, mely emlékeztető volna a cigányság múltjára. Szeretnének közterületet is elnevezni, emléktáblát elhelyezni, melyről folyamatos egyeztetések folynak..

Kiss Roland tájékoztatja , hogy ez nem a bizottság hatásköre ezt magasabb szinten kell elindítani.

Ötvös Zoltán elmondja, hogy ez nem egyszerű feladat, nagyon körbe kell járni, bizottsági szinten ezt nem lehet kivitelezni.

A Bizottság elnöke az ülést 10.20 órakor bezárja.

Perjés Gábor Kiss Roland jegyzőkönyv hitelesítő elnök

Budapest, 2021. július 8.

Kmf

**Kapják:**

1. Polgármester

2. Jegyző

3. Irattár